
Text rozhodnutia
Súd: Krajský súd Banská Bystrica Spisová značka: 23S/105/2015 Identifikačné číslo súdneho spisu: 6015200821 Dátum vydania rozhodnutia: 03. 02. 2016 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2016:6015200821.2 Uznesenie Krajský súd v Banskej Bystrici v právnej veci žalobcu: R.. F. G., nar. XX.X.XXXX, bytom M. XX, K. zast. JUDr. Ondrej Szilágyi, advokátska kancelária, Haličská cesta 3200, Lučenec, proti žalovanému: Finančné riaditeľstvo Slovenskej republiky, Lazovná 63, Banská Bystrica (právny nástupca Colného riaditeľstva SR, Mierová 23, Bratislava) o preskúmanie rozhodnutia č. 40296/2006 zo dňa 20.10.2008, takto r o z h o d o l : I. Súd uznesenie Krajského súdu v Banskej Bystrici č.k. 23S/105/2015-15 z 29. septembra 2015 z r u š u j e. II. Súd konanie z a s t a v u j e . III. Žiaden z účastníkov nemá právo na náhradu trov konania. o d ô v o d n e n i e : V právnej veci hore uvedených účastníkov konania podal žalobca na tunajšom súde dňa 26.6.2015 žalobu o preskúmanie zákonnosti rozhodnutia Colného riaditeľstva SR č. 40296/2006 zo dňa 20.10.2008, ktorým zrušil rozhodnutie Colného úradu Banská Bystrica zn. 19695/2005-5131/Or zo dňa 23.9.2005 o zastavení colného konania. Súd výzvou zo dňa 27.8.2015, ktorá bola žalobcovi doručená dňa 31.8.2015, vyzval žalobcu na zaplatenie súdneho poplatku za podanú žalobu vo výške 70 € v lehote 10 dní odo dňa doručenia výzvy s poučením, že ak nebude poplatok v určenej lehote zaplatený, súd konanie zastaví, pretože pred zaplatením celého poplatku v správnej výške nemôže súd vo veci konať. Vzhľadom k tomu, že v stanovenej lehote žalobca súdny poplatok nezaplatil, súd uznesením zo dňa 29. septembra 2015 konanie zastavil. V lehote na podanie odvolania proti vyššie uvedenému uzneseniu žalobca zaplatil súdny poplatok vo výške 70,- EUR, zložením platby na účet Slovenskej pošty a.s. Podľa § 10 ods. 3 zákona č. 71/1992 Zb. o súdnych poplatkoch prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Súd vychádzajúc z citovaného ustanovenia zákona o súdnych poplatkoch, zrušil uznesenie o zastavení konania, pretože žalobca v lehote na podanie odvolania súdny poplatok zaplatil. Dňa 14. januára 2016 bolo Krajskému súdu v Banskej Bystrici doručené podanie žalobcu, v ktorom zobral žalobu v celom rozsahu späť a zároveň požiadal o vrátenie súdneho poplatku. Podľa § 250d ods. 3 O.s.p.; súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 2 O.s.p.; až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Vzhľadom na späťvzatie žaloby, súd v súlade s ust. § 250d ods. 3 O.s.p. konanie z a s t a v i l. Podľa § 246c ods. 1 veta prvá O.s.p.; pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 250h ods. 2 O.s.p.; až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Súd nemal preukázané skutočnosti pre rozhodnutie o náhrade trov žalovaného v zmysle § 250h ods. 2 O.s.p. a nezistil dôvody ani pre aplikáciu § 146 ods. 2 O.s.p., preto o trovách konania rozhodol podľa výsledku konania podľa § 146 ods. 1 písm. c) O.s.p., v zmysle ktorého nemá právo na náhradu trov konania žiaden z účastníkov konania ak bolo konanie zastavené. O žiadosti na vrátenie zaplateného súdneho poplatku, súd rozhodne samostatným uznesením po právoplatnosti tohto uznesenia. Rozhodnutie bolo prijaté senátom odvolacieho súdu jednomyseľne, t.j. pomerom hlasov 3:0. Rozhodnutie bolo prijaté senátom odvolacieho súdu jednomyseľne, t.j. pomerom hlasov 3:0. Poučenie: Proti výroku I. uznesenia odvolanie nie je prípustné. Proti výroku II. a III. uznesenia je možné podať odvolanie v lehote 15 dní od jeho doručenia. Odvolanie sa podáva písomne v dvoch vyhotoveniach cestou krajského súdu na Najvyšší súd SR. Odvolanie je možné podať len z dôvodov uvedených v § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

